Anjing pemburu rusa Scotland

**Anjing pemburu rusa Scotland** atau hanya **anjing pemburu rusa** ialah satu baka anjing pemburu penglihatan besar yang pernah dibiakbakakan untuk memburu rusa merah dengan *[[coursing]]*. Dari segi penampilan luaran, ia serupa dengan grehaun Inggeris, tetapi lebih besar dan lebih bertulang dengan lapis bulu kasar.

## Sejarah
Batu Hilton of Cadboll bertarikh dari sekitar 1,200 tahun lalu dan menggambarkan, di bahagian bawah panel, seekor rusa yang sedang dikejar oleh dua ekor anjing besar dan dua orang penunggang kuda bersenjata. Walau bagaimanapun, zooarkeologi dan genetik sistematik masih belum menunjukkan sebarang hubungan antara perwakilan simbolik bagi jenis-jenis anjing dengan baka moden, yang hanya dikenali secara meluas sebagai *Scottish Deerhound* ("anjing pemburu rusa Scotland") yang berkaitan dengan grehaun rantauan Inggeris, seperti grehaun Tanah Tinggi pada awal abad ke-19. *Deerhound* pada zaman dahulu dipercayai diturunkan daripada anjing pemburu lama Gael, dan oleh itu berkait rapat dengan anjing pemburu serigala Ireland. Ia sebenarnya merupakan baka asas utama pada akhir abad ke-19 bagi anjing pemburu serigala Ireland moden.

*Deerhound* dibiakbakakan untuk memburu rusa merah dengan *[[coursing]]* dan penghendapan rusa sehingga penghujung abad kesembilan belas. Dengan raifal moden dan hutan rusa lebih kecil, anjing penjejak lebih perlahan lebih diutamakan daripada *deerhound* yang pantas dan berlari jauh. Dalam *coursing* rusa, *deerhound* tunggal atau sepasang *deerhound* dibawa sedekat yang mungkin dengan rusa merah, kemudian dilepaskan untuk berlari dan menumbangkan salah seekor dengan kelajuan, yang, jika berjaya, terjadi dalam beberapa minit — jarang sekali terdapat pengejaran berterusan berjaya.

Anna dari Denmark, permaisuri kepada James VI dan I, mengirimkan anjing pemburu rusa sebagai hadiah kepada saudara baginda Christian IV dari Denmark. Dengan penghapusan sistem klan di Scotland, anjing pemburu ini menjadi haiwan sukan untuk tuan tanah dan kebangsawanan, tetapi juga dibiakbakakan dan dijadikan teman perburuan oleh orang kebanyakan apabila berkemampuan. Sebagai pemburu pantas dan senyap, ia melakukan kerja pantas terhadap sebarang buruan bersaiz kelinci atau lebih besar dan dipandang tinggi oleh kebangsawanan dan pemburu haram. Salah satu masa paling tidak menentu dalam sejarah baka ini kelihatanya telah berlaku pada penghujung abad kesembilan belas, semasa banyak estet besar di Scotland dipecahkan menjadi estet kecil untuk tujuan sukan, dan hanya sedikit orang membela *deerhound*. Fesyen baharu ialah penghendapan dan penembakan, yang hanya memerlukan anjing penjejak yang mengikuti haiwan tercedera, dengan menggunakan *collie* atau baka serupa. Walaupun beberapa bidang estet masih menggunakan *deerhound* untuk kerja aslinya, baka ini diserahkan kepada segelintir penggemar yang menjadikannya baka pertunjukan.

Teddy Roosevelt menulis bahawa sesetengah pemburu Kanada dan Amerika menggunakan "grehaun, sama ada berbulu licin, atau anjing pemburu rusa Scotch berlapis bulu kasar" terhadap serigala dan rusa. Dr. Q van Hummell turut mengulas mengenai kawanan *deerhound* beliau yang digunakan terhadap serigala balak dan koyote. Di Australia, *deerhound* dan baka silangnya seperti anjing kanggaru dahulunya telah digunakan untuk memburu kanggaru serta babi hutan, penerangan moden tentang perburuan sedemikian dengan *deerhound* terhadap kanggaru dan emu telah dicatatkan oleh Kenneth Cassels.

## Perihal

Dari segi penampilan luaran, anjing pemburu rusa Scotland adalah serupa dengan grehaun Inggeris, tetapi lebih besar dan bertulang lebih berat. Walau bagaimanapun, *deerhound* mempunyai sebilangan ciri yang membezakan kedua-duanya. Walaupun tidak sepantas grehaun pada permukaan licin dan kukuh, sebaik keadaan menjadi mencabar, ia mampu mengatasi grehaun. Persekitaran tempat kerjanya, *glen* berbukit-bukau di Tanah Tinggi Scotland yang sejuk dan kerap basah, menyumbang kepada penampilan lebih besar dan berlapis bulu kasar bagi baka ini.

Anjing pemburu rusa Scotland menyerupai grehaun berlapis bulu kasar. Walau bagaimanapun, ia lebih besar dari segi saiz dan tulang. Ketinggian minimum yang diingini pada paras kelasa bagi jantan ialah  atau lebih dengan berat ; ketinggian betina pula ialah  ke atas dan beratnya ialah . Ia merupakan salah satu baka anjing pemburu penglihatan paling tinggi, dengan lapis bulu dan surai kasar sepanjang , janggut dan misai agak lebih lembut, dan bulu lebih lembut pada dada dan perut. Ia mempunyai telinga "mawar" gelap kecil yang lembut dan terlipat ke belakang pada kepala melainkan terangkat separa menegak dalam keterujaan.

Lapis bulu kasar mirip dawai pada anjing moden hanya terlihat dengan pelbagai cahaya berwarna sendiri bagi kelabu (kelabu-biru diutamakan). Dari segi sejarah, *deerhound* juga dapat terlihat dengan lapis bulu *brindle*, kuning, dan perang kekuning-kuningan merah sejati, atau gabungan. Lukisan-lukisan Scotland abad ke-19 cenderung untuk menunjukkan bahawa warna-warna ini dikaitkan dengan lapis bulu berbulu dawai, tetapi, dengan para pembiak baka pertunjukan yang lebih memilih lapis bulu gelap lebih panjang, gen-gen ini kini kelihatannya hilang. Ahli genetik R. Jödicke berkata – Semasa abad ke-20, *deerhound* ber-evolusi menjadi baka berwarna tunggal melalui pemilihan untuk lapis bulu kelabu. Sesetengah warna lapis bulu lain didokumenkan dalam sumber-sumber bersejarah tetapi tentu telah hilang. Warna terkini bagi *deerhound* dewasa menunjukkan sedikit variasi, iaitu dalam tahap kegelapan warna kelabu dan kehadiran cahaya warna perang kekuning-kuningan. Secara keseluruhannya, *deerhound* mesti dicirikan sebagai baka dengan pewarnaan paling seragam antara semua anjing pemburu penglihatan. Dada dan jari kaki putih diizinkan dan hujung putih sedikit ke ekor; takik putih pada kepala atau kolar putih tidak diterima.

Kepalanya panjang, tengkoraknya rata, dengan sedikit stop dan muncung menirus. Matanya gelap, berwarna perang gelap atau hazel. Giginya patut membentuk gigitan gunting lengkap separas. Ekor panjang lurus atau melengkung, yang dilitupi dengan bulu, patut hampir mencecah tanah.

## Kesihatan

Sebuah kajian United Kingdom tahun 2024 mendapati jangka hayat sebanyak 10.5 tahun untuk baka ini berbanding dengan purata 12.7 tahun untuk baka tulen dan 12 tahun untuk baka silang. Tinjauan yang dijalankan oleh British Small Animal Veterinary Association daripada anggota kelab baka beriktiraf The Kennel Club mendapati bahawa punca paling lazim bagi kematian ialah keadaan berkaitan jantung yang merangkumi hampir suku daripada semua kematian. Yang kedua paling umum ialah kanser yang membentuk 18% daripada jumlah kematian.

Kajian makmal telah mengasaskan selang rujukan untuk hematologi dan profil biokimia serum pada anjing pemburu rusa yang sebahagian daripadanya dikongsi oleh semua anjing pemburu penglihatan dan sebahagian daripadanya mungkin unik untuk baka ini.

Kardiomiopati terdilat mempunyai prevalens lebih tinggi pada anjing pemburu rusa Scotland. Dalam sebuah kajian Amerika, 6% daripada populasi anjing pemburu rusa Scotland menghidap keadaan ini, yang tertinggi daripada mana-mana baka.

## Anjing pemburu rusa Scotland terkenal

* "Dusk": salah seekor daripada pasangan (yang termasuk "Dawn"), hadiah pernikahan kepada pengarang Denmark Karen Blixen, juga dikenali sebagai Isak Dinesen, dan suami, Bror von Blixen-Finecke, semasa tahun-tahun di Kenya, kerap dirujuk dalam karya dan surat-suratan Blixen, yang dengannya beliau dapat terlihat dalam beberapa foto, dan diwakili dalam filem cetera *[[Out of Africa (filem)|Out of Africa]]*.
* Maida, anjing milik Sir Walter Scott
* Foxcliffe Hickory Wind
* Tuck, anjing milik Jeneral George Custer. Anjing pemburu rusa beliau, Tuck, terkorban di Little Bighorn. Custer menulis tentangnya, "'Tuck' biasa datang semasa saya sedang menulis dan meletakkan kepalanya dengan hidung panjangnya sehingga saya hendak berhenti dan memerhatikannya."

## Lihat juga
* Senarai baka anjing
* Senarai baka bela jinak Scotland

## Catatan

## Rujukan

## Bacaan lanjut

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*